ระเบียบกรมสวัสดิการและคุ้มครองแรงงานว่าด้วยการบริหารเงินสงเคราะห์ผู้ใช้แรงงานที่ติดเชื้อเอดส์และครอบครัวพ.ศ. 2538------------------------------------------------ เพื่อให้การบริหารเงินสงเคราะห์ผู้ใช้แรงงานที่ติดเชื้อเอดส์หรือป่วยด้วยโรคเอดส์เป็นไปด้วยความเรียบร้อยและบรรลุวัตถุประสงค์ กรมสวัสดิการและคุ้มครองแรงงานจึงกําหนดระเบียบว่าด้วยการบริหารเงินสงเคราะห์ผู้ใช้แรงงานที่ติดเชื้อเอดส์และครอบครัวไว้ ดังต่อไปนี้ข้อ ๑ ระเบียบนี้เรียกว่า "ระเบียบกรมสวัสดิการและคุ้มครองแรงงาน ว่าด้วยการบริหารเงินสงเคราะห์ผู้ใช้แรงงานที่ติดเชื้อเอดส์และครอบครัว พ.ศ. 2538"ข้อ ๒ ระเบียบนี้ให้ใช้บังคับตั้งแต่วันที่ 1 ตุลาคม 2538ข้อ ๓ ให้ยกเลิกระเบียบกรมสวัสดิการและคุ้มครองแรงงาน ว่าด้วยการบริหารเงินสงเคราะห์ผู้ใช้แรงงานที่ติดเชื้อเอดส์และครอบครัว พ.ศ. 2536 และระเบียบกรมสวัสดิการและคุ้มครองแรงงาน ว่าด้วยการบริหารเงินสงเคราะห์ผู้ใช้แรงงานที่ติดเชื้อเอดส์และครอบครัว (ฉบับที่ 2) พ.ศ. 2537ข้อ ๔ ในระเบียบนี้ "เงินสงเคราะห์" หมายความว่า เงินช่วยเหลือผู้ใช้แรงงานที่ติดเชื้อเอดส์และครอบครัว "อธิบดี" หมายความว่า อธิบดีกรมสวัสดิการและคุ้มครองแรงงาน "ผู้ใช้แรงาน" หมายความว่า บุคคลที่เป็นลูกจ้างหรือเคยเป็นลูกจ้างที่ทํางานให้กับสถานประกอบการธุรกิจและอุตสาหกรรมต่างๆ โดยได้รับค่าจ้างเป็นสิ่งตอบแทน "ผู้ใช้แรงงานที่ติดเชื้อเอดส์" หมายความว่า ผู้ใช้แรงงานที่แพทย์ลงความเห็นว่าเป็นผู้ติดเชื้อเอดส์หรือผู้ป่วยด้วยโรคเอดส์ "ครอบครัว" หมายความว่า บิดา มารดา สามี ภรรยา บุตร รวมถึงบุคคลซึ่งอยู่ในอุปการะของผู้ใช้แรงงานที่ติดเชื้อเอดส์หมวด ๑ เงินสงเคราะห์--------------------------- ข้อ ๕ เงินสงเคราะห์ประกอบด้วย (1) เงินที่ได้รับจากงบประมาณรายจ่ายประจําปี (2) เงินหรือทรัพย์สินที่มีผู้บริจาคให้ (3) เงินหรือทรัพย์สินที่มีผู้ยกให้โดยพินัยกรรมหรือนิติกรรมอื่นๆ โดยไม่ได้มีเงื่อนไขผูกพันต้องรับผิดชอบในหนี้สินหรือภาระติดพันอื่นๆ (4) เงินที่ได้รับจากการจัดกิจกรรมหาทุนข้อ ๖ การจ่ายเงินสงเคราะห์ให้จ่ายได้ไม่เกินรายละสองหมื่นบาทต่อปี ในกรณีต่อไปนี้ (1) ทุนฝึกอาชีพ (ก) ค่าฝึกอาชีพไม่เกิน 5,000 บาท (ข) ค่าอุปกรณ์การฝึกอาชีพและค่าใช้จ่ายอื่นที่เกี่ยวข้องในการฝึกอาชีพ (ค) เงินเลี้ยงชีพระหว่างฝึกอาชีพ ไม่เกิน 5,000 บาท (2) ทุนประกอบอาชีพ (ก) ค่าอุปกรณ์ในการประกอบอาชีพและค่าใช้จ่ายอื่นที่เกี่ยวข้องในการประกอบอาชีพ (ข) เงินทุนหมุนเวียนในการประกอบอาชีพ (3) ทุนการศึกษา ไม่เกินระดับประกาศนียบัตรวิชาชีพชั้นสูง และอายุไม่เกิน 25 ปี จ่ายให้บุตรหรือผู้อยู่ในอุปการะ จํานวนไม่เกินครอบครัวละสามคน (ก) ค่าเล่าเรียนตามระดับการศึกษาต่อปี ดังนี้ - ระดับอนุบาล คนละไม่เกิน 1,000 บาท - ระดับประถมศึกษา คนละไม่เกิน 1,500 บาท - ระดับมัธยมศึกษา คนละไม่เกิน 1,500 บาท - ระดับไม่เกินประกาศนียบัตรวิชาชีพชั้นสูง คนละไม่เกิน 2,500 บาท (ข) ค่าอุปกรณ์การศึกษาและเสื้อผ้า ไม่เกินคนละ 2,000 บาท (ค) เงินเลี้ยงชีพระหว่างศึกษา ไม่เกินครอบครัวละ 5,000 บาทหมวด ๒ คณะกรรมการ-----------------------------------ข้อ ๗ ให้มีคณะกรรมการระดับกรม เรียกว่า "คณะกรรมการบริหารเงินสงเคราะห์ผู้ใช้แรงงานที่ติดเชื้อเอดส์และครอบครัว" มีจํานวนไม่น้อยกว่า 7 คน แต่ไม่เกิน 13 คน ประกอบด้วย อธิบดีกรมสวัสดิการและคุ้มครองแรงงาน เป็นประธานกรรมการ รองอธิบดีกรมสวัสดิการและคุ้มครองแรงงาน (ที่กํากับดูแลงานกองสวัสดิการแรงงาน) เป็นรองประธานกรรมการ ผู้อํานวยการกองหรือหัวหน้าส่วนราชการเทียบเท่ากอง เป็นกรรมการ ผู้อํานวยการกองสวัสดิการแรงงาน เป็นกรรมการและเลขานุการ หัวหน้าฝ่ายส่งเสริมและพัฒนาการจัดสวัสดิการส่วนภูมิภาค เป็นกรรมการและผู้ช่วยเลขานุการข้อ ๘ ให้คณะกรรมการตามข้อ 7 มีอํานาจหน้าที่ ดังนี้ (1) กําหนดนโยบายและกํากับดูแลการบริหารเงินสงเคราะห์ (2) วินิจฉัยชี้ขาดปัญหาในการปฏิบัติตามระเบียบ (3) พิจารณาปรับปรุงระเบียบ (4) พิจารณาจัดหาเงินสงเคราะห์ (5) แต่งตั้งคณะอนุกรรมการหรือคณะทํางานดําเนินการตามที่ได้รับมอบหมายหมวด ๓ หลักเกณฑ์การให้เงินสงเคราะห์----------------------------------ข้อ ๙ บุคคลที่อยู่ในข่ายได้รับเงินสงเคราห์ ได้แก่ (1) ผู้ใช้แรงงานที่ติดเชื้อเอดส์ (2) ครอบครัวผู้ใช้แรงงานที่ติดเชื้อเอดส์ข้อ ๑๐ ให้บุคคลตามข้อ 9 ยื่นคําขอรับเงินสงเคราะห์ตามแบบขอรับเงินสงเคราะห์ กสว.อ.01 ต่อกองสวัสดิการแรงงาน หรือสํานักงานสวัสดิการและคุ้มครองแรงงานจังหวัด พร้อมด้วยหลักฐานดังนี้ (1) สําเนาบัตรประจําตัวประชาชน (2) สําเนาทะเบียนบ้าน (3) กรณีขอรับทุนการศึกษา ให้แนบเอกสาร (ก) หนังสือรับรองจากสถานศึกษาว่ากําลังศึกษาอยู่จริง (ข) สําเนาทะเบียนบ้าน หรือสูติบัตรของผู้ศึกษา (4) ใบรับรองแพทย์แผนปัจจุบันชั้นหนึ่ง หรือหนังสือรับรองของนักสังคมสงเคราะห์ประจําสถานพยาบาลข้อ ๑๑ การยื่นแบบคําขอรับเงินสงเคราะห์ (กสว.อ.01) ให้ยื่นที่จังหวัดที่ผู้ขอมีชื่ออยู่ในทะเบียนบ้านในจังหวัดนั้น และให้เจ้าหน้าที่ผู้รับผิดชอบบันทึกข้อเท็จจริงตามแบบสอบข้อเท็จจริง (กสว.อ.02) ประกอบแบบคําขอรับเงินสงเคราะห์ (กสว.อ.01) ด้วยข้อ ๑๒ การพิจารณาอนุมัติให้เงินสงเคราะห์ ให้พิจารณาหลังจากได้รับเงินประจํางวดแล้ว และให้มีผลนับตั้งแต่วันที่อนุมัติจนถึงสิ้นปีงบประมาณข้อ ๑๓ เมื่อคณะอนุกรรมการฯ ได้อนุมัติให้เงินสงเคราะห์แล้วปรากฏว่า ผู้ขอรับเงินสงเคราะห์เสียชีวิตก่อนที่จะได้รับเงิน ให้บุคคลในครอบครัวยื่นคําร้องพร้อมแสดงหลักฐานการเสียชีวิต บัตรประจําตัวประชาชนของผู้ยื่นคําร้องและเอกสารหลักฐานแสดงความเกี่ยวข้องกับผู้เสียชีวิต เพื่อขอรับเงินแทน โดยขอรับเงินในประเภทเดิมและในวงเงินเท่าเดิม ถ้าหากจะขอเปลี่ยนประเภทเงินสงเคราะห์ จะต้องให้คณะอนุกรรมการฯ พิจารณาตามความเหมาะสมในวงเงินเท่าเดิมหมวด ๔ การเก็บรักษาเงินและการเบิกจ่ายเงิน--------------------------------- ข้อ ๑๔ เงินสงเคราะห์ที่ได้รับจากงบประมาณรายจ่ายประจําปีให้เบิกจ่ายและเก็บรักษาไว้ตามระเบียบของกระทรวงการคลังข้อ ๑๕ เงินสงเคราะห์ที่ได้รับจากการบริจาคตามข้อ 5 (2) หรือการจัดกิจกรรมหาทุนตามข้อ 5 (4) ให้นําฝากไว้กับธนาคารของรัฐ ชื่อบัญชี "เงินสงเคราะห์ผู้ใช้แรงงานที่ติดเชื้อเอดส์และครอบครัว"ข้อ ๑๖ การสั่งจ่ายเงินจากบัญชีตามข้อ 15 ในส่วนกลางให้ข้าราชการกองสวัสดิการแรงงาน ตั้งแต่ระดับ 7 ขึ้นไป เป็นผู้ลงนามร่วมกันอย่างน้อยสองคนในใบถอนเงิน ส่วนภูมิภาคให้สวัสดิการและคุ้มครองแรงงานจังหวัดกับข้าราชการสํานักงานสวัสดิการและคุ้มครองแรงงานจังหวัด ตั้งแต่ระดับ 5 ขึ้นไป เป็นผู้ลงนามร่วมกันอย่างน้อยสองคนในใบถอนเงินข้อ ๑๗ ดอกผลที่เกิดจากเงินฝากธนาคาร ชื่อบัญชี "เงินสงเคราะห์ผู้ใช้แรงงานที่ติดเชื้อเอดส์และครอบครัว" ให้นํามาใช้ประโยชน์ เพื่อการสงเคราะห์ตามข้อ 6 แห่งระเบียบกรมสวัสดิการและคุ้มครองแรงงานว่าด้วยการบริหารเงินสงเคราะห์ผู้ใช้แรงงานที่ติดเชื้อเอดส์และครอบครัว พ.ศ. 2538ข้อ ๑๘ เงินสงเคราะห์ที่อนุมัติแล้วแต่ไม่มีผู้มารับเงินภายใน 15 วัน หากยังไม่สิ้นปีงบประมาณให้นําส่งคลังในลักษณะเบิกเกินส่งคืน เพื่อพิจารณาอนุมัติจ่ายให้ผู้ยื่นคําขอรายอื่นต่อไป หากสิ้นปีงบประมาณแล้วให้นําส่งเป็นเงินรายได้แผ่นดินข้อ ๑๙ การปฏิบัติอื่นใดซึ่งมิได้กําหนดไว้ในระเบียบนี้ให้ปฏิบัติตามระเบียบของทางราชการข้อ ๒๐ ให้อธิบดีเป็นผู้รักษาการตามระเบียบนี้ผู้มีอํานาจลงนาม - ประกาศ ณ วันที่ 1 ธันวาคม พ.ศ. 2538 รังสฤษฎ์ จันทรัตน์อธิบดีกรมสวัสดิการและคุ้มครองแรงงาน